Document ID: 32006D0384

A BIZOTTSÁG HATÁROZATA
(2006. május 29.)
a 2006/135/EK határozatnak az egyes tagállamokban az A és B területeknek a magas patogenitású madárinfluenza kitörése miatti létrehozása tekintetében történő módosításáról
(az értesítés a C(2006) 2090. számú dokumentummal történt)
(EGT vonatkozású szöveg)
(2006/384/EK)
AZ EURÓPAI KÖZÖSSÉGEK BIZOTTSÁGA,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (3) és különösen annak 18. cikkére,
tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (4) és különösen annak 66. cikke (2) bekezdésére,
mivel:
(1)
Dánia értesítette a Bizottságot és a tagállamokat a területén a H5N1 altípusba tartozó A típusú influenzavírus okozta magas patogenitású madárinfluenza baromfiállományban való kitöréséről, és megtette a Közösségben a baromfiknál előforduló magas patogenitású madárinfluenzával kapcsolatos egyes védekezési intézkedésekről szóló, 2006. február 22-i 2006/135/EK bizottsági határozatban (5) előírt megfelelő intézkedéseket.
(2)
A kitörést követően Dánia megtette a szükséges intézkedéseket a 2006/135/EK határozattal összhangban. Ezen intézkedésekről való értesítést követően a Bizottság az érintett tagállammal együttműködésben azokat megvizsgálta, és megállapította, hogy az adott tagállam által felállított A és B területek elegendő távolságban vannak a baromfik körében történt kitörés helyszínétől. Ezért szükség van az A és B területek létrehozására Dániában és a régiókba való sorolás időtartamának meghatározására.
(3)
A 2006/135/EK határozat 2. cikke (4) bekezdésének b) és c) pontját, valamint a Svédország és Németország egyes részein előforduló magas patogenitású madárinfluenza H5N1 altípusával kapcsolatos járványügyi helyzet végső értékelését figyelembe véve a továbbiakban nincs szükség az említett határozat 2. cikkének (2) bekezdésével összhangban ezeken a területeken bevezetett intézkedésekre.
(4)
A 2006/135/EK határozat I. mellékletének A. és B. részét ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/135/EK határozat I. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. május 29-én.

Labels: 0
18
17
6